**ΤΟ ΔΟΓΜΑ ΤΟΥ ΑΓΙΟΥ ΠΝΕΥΜΑΤΟΣ**

**2η Διάλεξη**

**Μέσα στον κόσμο**

**Περιεχόμενα**

**Διάγραμμα** – Ένα διάγραμμα του μαθήματος

**Σημειώσεις** – Ένα πρότυπο που παρέχει: το διάγραμμα το μαθήματος, σημειώσεις

κλειδιά, αποσπάσματα και περιλήψεις του μαθήματος και χώρο για πρόσθετες σημειώσεις.

**Ερωτήσεις επανάληψης** - Ερωτήσεις στα βασικά περιεχόμενα του μαθήματος και

χώρος για τιςαπαντήσεις. Κατάλληλο για το γράψιμο εργασιών και τεστ.

**Ερωτήσεις εφαρμογής** – Ερωτήσεις που συνδέουν το περιεχόμενο του μαθήματος με

τη χριστιανική ζωή, τη θεολογία και τη διακονία, κατάλληλο για συζητήσεις σε

ομάδες, γραπτές εργασίες και τεστ.

**Πώς να χρησιμοποιήσετε αυτό το μάθημα και τον οδηγό σπουδών**

* **Πριν δείτε το μάθημα**
* **Προετοιμασία** – Ολοκληρώστε τα αναγνώσματα.
* **Διαλλείματα** – Εξετάστε πού αρχίζει και πού τελειώνει το κομμάτι που ακούτε. Οι διαλέξεις έχουν συμπυκνωμένες πληροφορίες, γι’ αυτό ίσως να θέλετε να κάνετε κάποια διαλλείματα. Τα διαλλείματα θα πρέπει να σχεδιαστούν σύμφωνα με τη βασική διάρθρωση των ενοτήτων στο διάγραμμα του μαθήματος.
* **Καθώς βλέπετε το μάθημα**
* **Σημειώσεις** – Χρησιμοποιήστε τα τμήματα των σημειώσεων για να ακολουθήσετε το μάθημα και να κρατήσετε συμπληρωματικές σημειώσεις. Πολλές από τις κύριες ιδέες συνοψίζονται ήδη στις σημειώσεις, αλλά να κάνετε και τις δικές σας συμπληρωματικές σημειώσεις. Θα πρέπει επίσης να προσθέσετε λεπτομέρειες που θα σας βοηθήσουν να θυμάστε, να περιγράψετε και να μπορείτε να υπερασπιστείτε τις κύριες ιδέες.
* **Παύση/επανάληψη τμημάτων του μαθήματος** – Ίσως να βρείτε χρήσιμο να κάνετε παύση ή επανάληψη σε συγκεκριμένα σημεία προκειμένου να κρατήσετε συμπληρωματικές σημειώσεις, να ξαναδείτε δύσκολες έννοιες ή να συζητήστε τα σημεία που σας ενδιαφέρουν.
* **Αφού έχετε δει τα μαθήματα**
* **Ερωτήσεις Επανάληψης** – Απαντήστε στις ερωτήσεις επανάληψης στο χώρο που υπάρχει. Τις ερωτήσεις αναθεώρησης, θα είναι καλύτερο, να τις συμπληρώσει ο καθένας μόνος του και όχι σαν ομάδα.
* **Ερωτήσεις εφαρμογής** - Οι ερωτήσεις εφαρμογής είναι κατάλληλες για γραπτές εργασίες ή θέματα για συζήτηση. Για τις γραπτές εργασίες συνιστάται οι απαντήσεις να μην ξεπερνούν τη μία σελίδα.

**Περιεχόμενα**

**Εισαγωγή**

**Ι. Δημιουργία**

**ΙΙ. Πρόνοια**

 Α. Φύση

 Β. Ανθρωπότητα

**ΙΙΙ. Αποκάλυψη**

Α. Μοντέλα

 1. Φυσική και υπερφυσική Αποκάλυψη

 2. Λυτρωτική και μη λυτρωτική Αποκάλυψη

 3. Γενική και ειδική Αποκάλυψη

 4. Πράξη και αποκαλυπτικός Λόγος

 5. Μεσιτική και άμεση Αποκάλυψη

 Β. Πηγές

 1. Η έμπνευση προφητειών και της Γραφής

 2. Φώτιση και εσωτερική οδηγία

 3. Θαύματα και σημεία

**ΙV. Κοινή Χάρη**

 Α. Προαγωγή του αγαθού

 Β. Προαγωγή της ζωής

**ΕΠΙΛΟΓΟΣ**

**ΕΙΣΑΓΩΓΗ**

**Ι. ΔΗΜΙΟΥΡΓΙΑ**

«Το έργο της δημιουργίας είναι αυτό το οποίο ο Θεός έκανε στην αρχή με τη δύναμη του Λόγου Του. Δημιούργησε τον κόσμο από το τίποτα και όλα όσα είναι μέσα σε αυτόν για τον Ίδιο, σε διάστημα έξι ημερών, και όλα ήταν πολύ καλά». *(Westminster Larger Catechism 15ο ερώτημα)*

To δημιουργικό έργο του Θεού συμπεριλαμβάνει την συνολική δημιουργία και τη δημιουργία καινούργιων πραγμάτων σε συνεχή βάση.

Ο Πατέρας είναι Αυτός ο Οποίος ξεκίνησε τη δημιουργία, ωστόσο στο έργο αυτό συμμετέχουν ο Υιός και το Άγιο Πνεύμα.

* Η δημιουργία έρχεται από τον Πατέρα μέσω του Υιού ( Α’ Κορινθίους, κεφ.8 εδ.6).
* Το Άγιο Πνεύμα έφερε εις πέρας το έργο, σύμφωνα με το σχέδιο του Πατέρα και με τη βοήθεια του Υιού (Γένεση εδ. 1-2).

*«Στην αρχή ο Θεός δημιούργησε τον ουρανό και τη γη. Η γη όμως ήταν έρημη και ασχημάτιστη· ήταν σκοτάδι πάνω από την άβυσσο, και πάνω στα νερά έπνεε Πνεύμα Θεού»* (Γένεση 1:1-2)

Παρόλο που η Παλαιά διαθήκη δεν διασαφηνίζει ότι το Άγιο Πνεύμα είναι ξεχωριστό πρόσωπο μέσα στην Τριάδα, υποδεικνύει ότι ο Θεός δημιούργησε τον κόσμο με το Πνεύμα Του.

Το Άγιο Πνεύμα «έπνεε (ραχάφ) πάνω στα νερά». (Γένεσης κεφ. 1).

Το Πνεύμα τού Θεού «έπνεε» πάνω στα νερά της δημιουργίας, συμπεραίνουμε ότι το Πνεύμα ήταν η πηγή που έπλασε και έθρεψε τη δημιουργία, σύμφωνα με τον λόγο τού Θεού.

«Άνευ Αυτού, όλα ήταν μια νεκρά θάλασσα, μια βαθιά σύγχυσις καλυμμένη με σκότος που καθίστατο αδύνατον να δυνηθεί να αποφέρει τι.... αλλά με το έργον τού Πνεύματος του Θεού πάνω στον κόσμο, εξ αίφνης πάσαι αρχαί και τα είδη των σχημάτων των πραγμάτων ήρχισαν να επικοινωνούν και να λαμβάνουν ζωή και σχήμα» (John Owen, *«Μια συζήτηση σχετικά με το Άγιο Πνεύμα». Στο πρώτο βιβλίο του, στο κεφάλαιο 4).*

Πριν το έργο τού Αγίου Πνεύματος, η δημιουργία ήταν «ασχημάτιστη και άδεια» (Γένεσης κεφ. 1 εδ. 1 και 2).

Τις πρώτες τρεις μέρες, το Πνεύμα του Θεού έδωσε σχήμα στην άμορφη δημιουργία:

* Την πρώτη μέρα, δημιούργησε το φως και διαχώρισε τη μέρα από τη νύχτα
* Τη δεύτερη μέρα, δημιούργησε την ατμόσφαιρά ή τον ουρανό
* Την τρίτη μέρα, ο Θεός μάζεψε τα νερά με τέτοιο τρόπο ώστε να δημιουργήσει την ξηρά και επίσης τη βλάστηση στη γη.

Κατά τη διάρκεια των 4-6 ημερών, το Πνεύμα του Θεού διεύθυνε το κενό της δημιουργίας

* Την τέταρτη μέρα, δημιούργησε τον ήλιο, το φεγγάρι και τα αστέρια.
* Την πέμπτη μέρα, δημιούργησε τα όντα της θάλασσας και τα πουλιά
* Την έκτη μέρα, δημιούργησε τα ζώα της γης και τα ανθρώπινα όντα

Άλλα βιβλία της Γραφής που αποδίδουν το δημιουργικό έργο του Θεού στο Πνεύμα του:

* Ησαΐας κεφ. 40, εδ.12-13 - *«Ποιος τα νερά της θάλασσας μπόρεσε ποτέ με τη χούφτα να μετρήσει, τα ουράνια να υπολογίσει με τη σπιθαμή, να βάλει σε σακί της γης το χώμα, με την πλάστιγγα να ζυγίσει τα βουνά ή με τη ζυγαριά τους λόφους; Ποιος μπορεί να κατανοήσει το Πνεύμα του Κυρίου, και ποιος μπορεί να τον διδάξει ή να του δώσει συμβουλές»;*
* Ψαλμοί κεφ. 104 εδ. 24-30 - *«Βγαίνει ο άνθρωπος να πάει στη δουλειά του και με τα έργα του ως το βράδυ να ασχοληθεί. Πόσο πολλά τα έργα σου είναι, Κύριε! Τα ’κανες όλα με σοφία· με όσα έφτιαξες εσύ, γέμισε η γη! Να, η μεγάλη κι η πλατιά η θάλασσα· εκεί μέσα κινούνται αναρίθμητα ζώα, μικρά όπως και μεγάλα. Εκεί καράβια ταξιδεύουν· κι ετούτος ο Λεβιάθαν, που τον έφτιαξες για να παίζει σ’ αυτήν. Αυτά όλα από σένα περιμένουν, για να τους δώσεις την τροφή τους στην κατάλληλη στιγμή. Τους την παρέχεις κι αυτά τη συνάζουν, τη χούφτα σου ανοίγεις κι αυτά χορταίνουν αγαθά. Κρύβεις το πρόσωπό σου, τρέμουνε· παίρνεις πίσω το Πνεύμα σου, πεθαίνουν και χώμα ξαναγίνονται. Στέλνεις πάλι το Πνεύμα σου και δημιουργούνται κι ανακαινίζεις το πρόσωπο της γης» (Ψαλμός 104: 24-30)*

**ΙΙ. ΠΡΟΝΟΙΑ**

Πρόνοια - το έργο της κυριαρχίας του Θεού και της διατήρησης όλης της δημιουργίας που περιλαμβάνει τα όντα, τις πράξεις και ό,τι υπάρχει σε αυτήν

**Α. ΦΥΣΗ**

 *«Όλα όσα θέλησε ο Κύριος τα έκανε, στα ουράνια και στη γη, στις θάλασσες και σ’ όλους τους βυθούς. Αυτός από της γης τις άκρες σύννεφα ανεβάζει ρίχνει αστραπές και προκαλεί βροχή· αυτός, που βγάζει ανέμους απ’ τ’ αμπάρια του» (Ψαλμός 135:6-7)*

 Η πιο δραματική επίδειξη της προνοητικής δύναμης του Θεού πάνω στη φύση ήταν, χωρίς αμφιβολία, ο κατακλυσμός του Νώε (Γένεση κεφ. 6-9).

Επιδείξεις της προνοητικής δύναμης του Πνεύματος στη φύση:

* ο κατακλυσμός (Γένεση κεφ. 6:3).
* οι πληγές στην Αίγυπτο (Εξόδος κεφ.7-12)
* ο διαχωρισμός της Ερυθράς Θάλασσας (Έξοδος 14)
* η μάχη των Ισραηλιτών με τους Αμορίτες, όταν ο ήλιος στάθηκε ακίνητος στη μέση του ουρανού (Ιησού τού Ναυή, κεφ. 10:13)

Το βιβλίο του Ιώβ δείχνει ότι το Πνεύμα του Θεού είναι αυτό το οποίο εκτελεί το θεϊκό θέλημά Του στον κόσμο (Ιώβ 34:14, 15).

 Το Άγιο Πνεύμα εξουσιάζει τον κόσμο με το να ανανεώνει τα χαρακτηριστικά Του κυβερνώντας τα όντα τα οποία ζουν σε αυτόν:

* Ψαλμοί, κεφ. 135 - Αυτός φτιάχνει τη βροχή, τα σύννεφα, τον άνεμο και αλλά στοιχεία
* Ψαλμοί, κεφ. 65 - Αυτός αλλάζει τη γεωγραφία της γης δημιουργώντας ποτάμια, κοιλάδες, βουνά και ερήμους.
* Ψαλμός 104 - Αυτός φτιάχνει πηγές καθαρού νερού, παρέχει τροφή για τα ζώα, δίνει ζωή σε φυτά και δέντρα, παρέχει φωλιές για τα πουλιά και τα ζώα, ρυθμίζει τον ήλιο και το φεγγάρι, τη νύχτα και την ημέρα και τις εποχές του έτους.

Αν και η φύση φαίνεται να είναι ένα αυτόματο σύστημα, ο Θεός είναι κυρίαρχος πίσω απ’ αυτές τις συμπεριφορές (Ψαλμός 104: 24-30 · Ησαΐας 34:15, 16).

 «*Πόσο πολλά τα έργα σου είναι, Κύριε! Τα ’κανες όλα με σοφία· με όσα έφτιαξες εσύ, γέμισε η γη! Να, η μεγάλη κι η πλατιά η θάλασσα· εκεί μέσα κινούνται αναρίθμητα ζώα, μικρά όπως και μεγάλα. Εκεί καράβια ταξιδεύουν· κι ετούτος ο Λεβιάθαν, που τον έφτιαξες για να παίζει σ’ αυτήν. Αυτά όλα από σένα περιμένουν, για να τους δώσεις την τροφή τους στην κατάλληλη στιγμή.* *Τους την παρέχεις κι αυτά τη συνάζουν, τη χούφτα σου ανοίγεις κι αυτά χορταίνουν αγαθά. Κρύβεις το πρόσωπό σου, τρέμουνε· παίρνεις πίσω το Πνεύμα σου, πεθαίνουν και χώμα ξαναγίνονται. Στέλνεις πάλι το Πνεύμα σου και δημιουργούνται κι ανακαινίζεις το πρόσωπο της γης» (Ψαλμός 104: 24-30)*

 «*Εκεί η κουκουβάγια της ερήμου θα φωλιάζει, θα γεννάει και θα κλωσάει τ’ αυγά της, και θα φροντίζει τα μικρά κοντά της· εκεί θα συναθροίζονται τα θηλυκά γεράκια μαζί με τους συντρόφους τους. Αναζητήστε στο βιβλίο του Κυρίου και διαβάστε· ούτ’ ένα από τα ζώα αυτά δε θα παραλειφθεί! Γιατί ο Κύριος με το στόμα του έδωσε προσταγή, διέταξε και το Πνεύμα του τα συνάθροισε» (Ησαΐας 34:15-16)*

Το Πνεύμα του Θεού διαχειρίζεται τη δημιουργία με τρόπο που διαιωνίζει και περιορίζει

τη ζωή:

* Αυτός διατηρεί την ανάσα και το πνεύμα όλων των ζωντανών όντων - γι’ αυτό και είναι ζωντανά.
* Αφαιρεί την ανάσα ή το πνεύμα, όταν έρχεται η ώρα να πεθάνουν.

 Ο Ιησούς δίδαξε ότι, αν οι άνθρωποι επιδιώκουν τη βασιλεία και τη δικαιοσύνη του Θεού, Εκείνος μέσα από την πρόνοιά Του θα καλύψει τις καθημερινές τους ανάγκες. (Ματθαίος κεφ. 6, εδ.26-33).

 *«Κοιτάξτε τα πουλιά που δε σπέρνουν ούτε θερίζουν ούτε συνάζουν αγαθά σε αποθήκες, κι όμως ο ουράνιος Πατέρας σας τα τρέφει· εσείς δεν αξίζετε πολύ περισσότερο απ’ αυτά;Κι έπειτα, ποιος από σας μπορεί με το άγχος του να προσθέσει έναν πήχη στο ανάστημά του; Και γιατί τόσο άγχος για το ντύσιμό σας; Ας σας διδάξουν τα αγριόκρινα πώς μεγαλώνουν· δεν κοπιάζουν ούτε γνέθουν·κι όμως σας βεβαιώνω πως ούτε ο Σολομών σ’ όλη του τη μεγαλοπρέπεια δεν ντυνόταν όπως ένα από αυτά.Αν όμως ο Θεός ντύνει έτσι το αγριόχορτο, που σήμερα υπάρχει κι αύριο θα το ρίξουν στη φωτιά, δε θα φροντίσει πολύ περισσότερο για σας, ολιγόπιστοι»; (Ματθαίος 6: 26-33)*

Κάθε φορά που ο Πατέρας διατάζει να γίνει έργο πρόνοιας, αυτό εκτελείται από το Άγιο Πνεύμα.( Ματθαίος, κεφ. 10, εδ. 20,Λουκά, στο κεφ. 11, εδ.13. Παρόμοιες, Κατά Ιωάννη Ευαγγέλιο κεφ.15 εδ.26, Πράξεις κεφ.2 εδ. 33 και στην Α’ Πέτρου κεφ.1 εδ.2).

**Β. ΑΝΘΡΩΠΟΤΗΤΑ**

Ο Θεός εργάζεται στην ανθρωπότητα όπως κάνει στον φυσικό κόσμο:

* διαχειρίζεται και εξουσιάζει το περιβάλλον (Ψαλμό 135, εδ. 6,7)
* ελέγχει τις πηγές της τροφής μας, ακόμα και την αναπαραγωγή μας (Δευτερονόμιο κεφ. 7, εδ. 13)
* είναι η πηγή της ζωής μας (Ιώβ κεφ. 33, εδ.
* κυβερνά επίσης και την ανθρωπότητα επηρεάζοντας άμεσα την κατάστασή μας, σωματική και διανοητική

 Το έργο πρόνοιας του Πνεύματος συμπεριλαμβάνει όλα όσα Αυτός μας έχει δώσει εξουσιάζοντας τον χρόνο και τα ακριβή μέρη στα οποία ζούμε. (Πράξεις κεφ. 17, εδ. 24-26).

 *«Είναι ο Θεός που δημιούργησε τον κόσμο κι όλα όσα υπάρχουν σ’ αυτόν. Ως Κύριος του ουρανού και της γης, δεν κατοικεί σε χειροποίητους ναούς, ούτε υπηρετείται από χέρια ανθρώπινα σαν να ’χε ανάγκη από κάτι, αφού αυτός είναι που δίνει σε όλα ζωή και πνοή και τα πάντα. Δημιούργησε από έναν άνθρωπο όλα τα έθνη των ανθρώπων και τους εγκατέστησε πάνω σ’ όλη τη γη, και όρισε πόσον καιρό θα υπάρχουν και μέσα σε ποια σύνορα θα κατοικούν» (Πράξεις των Αποστόλων 17: 24-26)*

Αγκαλιάζουμε, λοιπόν, την πρόνοια του Πνεύματός Του στις ζωές μας κάθε φορά

που προσευχόμαστε έχοντας πίστη ότι ο Θεός είναι ικανός και πρόθυμος να αλλάξει την κατάσταση που βιώνουμε, την υγεία μας, τη διάρκεια της ζωής μας, ακόμα και το μυαλό και το πνεύμα μας.

Παραδείγματα του Αγίου Πνεύματος που διέπουν τη ζωή των ανθρώπων:

* Δευτερονόμιο 2:30, 31 - Ο Θεός έκανε τον Σίχον βασιλιά της Εσεβών πεισματάρη στο πνεύμα και στην καρδιά.
* Έξοδος 10:20, 27 11:10 - Ο Θεός σκληρύνει την καρδιά του Φαραώ.
* Ψαλμός 135: 6-12 - Προνοητικός έλεγχος του Πνεύματος για τον Σιχόν, τον Φαραώ και για τους άλλους βασιλείς.
* Δανιήλ 4 - Ο Θεός τιμώρησε τον Ναβουχοδονόσορο, βασιλιά της Βαβυλώνας, αφαιρώντας τη βασιλική του εξουσία και τη λογική του.
* Δανιήλ 4:35 Ψαλμός 33:10, 11 - Ο Θεός κυριαρχεί στις ανθρώπινες αποφάσεις και πράξεις με σκοπό να πραγματοποιήσει τους σκοπούς Του.

 *«Όλα όσα θέλησε ο Κύριος τα έκανε, στα ουράνια και στη .γη, στις θάλασσες και σ’ όλους τους βυθούς. Αυτός από της γης τις άκρες σύννεφα ανεβάζει ρίχνει αστραπές και προκαλεί βροχή· αυτός, που βγάζει ανέμους απ’ τ’ αμπάρια του. Αυτός αφάνισε τα πρωτογέννητα στην Αίγυπτο και των ανθρώπων και των ζώων. Σημεία έστειλε και θαύματα στην Αίγυπτο, στο Φαραώ και σ’ όλους του τους υπηρέτες. Αυτός πολλά έθνη κατατρόπωσε και πανίσχυρους ξολόθρεψε βασιλιάδες: Το Σιχόν, βασιλιά των Αμορραίων, και της Βασάν το βασιλιά, τον Ωγ, και όλα τα βασίλεια της Χαναάν. Και τη χώρα τους έδωσε κληρονομιά, κληρονομιά στον Ισραήλ, το λαό του» (Ψαλμός 135:6-12)*

*«και όλοι οι κάτοικοι της γης λογίζονται μπροστά του ως ένα τίποτε· και σύμφωνα με τη θέλησή του πράττει στο στράτευμα του ουρανού, και στους κατοίκους τής γης· και δεν υπάρχει κάποιος που να εμποδίζει το χέρι του ή που να του λέει: Tι έκανες»; (Δανιήλ 4:35)*

*«Ο Κύριος ματαιώνει τις προθέσεις των ειδωλολατρών· των λαών τα σχέδια τ’ ανατρέπει. Του Κυρίου οι προθέσεις διαρκούν αιώνια, τα σχέδια της βούλησής του σ’ όλες τις γενιές» (Ψαλμός 33: 10-11)*

 Η πρόνοια καθώς και η κυριαρχία του Θεού εξαπλώνεται στον κάθε άνθρωπο και σε κάθε πτυχή της ζωής του ακόμα και στην καρδιά και το μυαλό του. (Ψαλμός κεφ. 33, εδ. 13-15).

*«Από τον ουρανό κοιτάζει ο Κύριος και βλέπει όλους τους ανθρώπους. Από της κατοικίας του τον τόπο εποπτεύει όλους τους κατοίκους της γης. Εκείνος που διαπλάθει τις καρδιές τους κι όλα τα έργα τους τα ξέρει» (Ψαλμός 33: 13-15)*

 Το έργο της πρόνοιας του Αγίου Πνεύματος στην ανθρωπότητα κάποιες φορές ταυτίζεται με την τρομακτική εφαρμογή της θεϊκής κρίσης (Ρωμαίους 1: 24-28).

Η θεϊκή πρόνοια σημαίνει ότι ο Θεός κάποιες φορές δεν περιμένει την τελική κρίση για να τιμωρήσει την αδικία ή να φέρει ευλογίες στον λαό Του.

*«Γι’ αυτό τους παρέδωσε ο Θεός στις βρωμερές επιθυμίες τους και τους άφησε να ατιμάζουν μόνοι τους τα σώματά τους. Στη θέση της αλήθειας του Θεού έβαλαν το ψέμα και σεβάστηκαν και λάτρεψαν την κτίση αντί για τον Κτίστη –ας είναι αιώνια ευλογημένος· αμήν. Γι’ αυτό το λόγο, λοιπόν, τους παρέδωσε ο Θεός σε επαίσχυντα πάθη: Οι γυναίκες αντικατέστησαν τις φυσικές σχέσεις με αφύσικες· το ίδιο και οι άντρες· άφησαν τη φυσική σχέση με τη γυναίκα και φλογίστηκαν με σφοδρό πάθος ο ένας για τον άλλο, διαπράττοντας ασχήμιες αρσενικοί μ’ αρσενικούς, και πληρώνοντας έτσι με το ίδιο τους το σώμα το τίμημα που ταίριαζε στην πλάνη τους. Κι αφού το θεώρησαν περιττό να γνωρίσουν το Θεό ενσυνείδητα, τους παρέδωσε ο Θεός στη μωρία τους, κι έτσι κάνουν ανάρμοστα πράγματα»* (Ρωμαίους 1: 24-28)

*«Κι αυτό, γιατί ο ίδιος ο Θεός ενεργεί σ’ εσάς, ώστε και να θέλετε και να πράττετε, ό,τι είναι σύμφωνο με το λυτρωτικό του σχέδιο» (Φιλιππησίους 2:13)*

*«Ο Θεός, λοιπόν, ελεεί τον άνθρωπο ή σκληραίνει την καρδιά του, κατά το θέλημά του. Θα πει βέβαια κάποιος: «Τότε γιατί ακόμη μας βρίσκει σφάλματα ο Θεός; Ποιος τάχα μπορεί ν’ αντισταθεί στο θέλημά του;» Άνθρωπε, ποιος είσαι εσύ, λοιπόν, που κάνεις κριτική στο Θεό; Μπορεί να πει ένα δημιούργημα στο δημιουργό του, «γιατί μ’ έκανες έτσι;» Δεν είναι στο χέρι του αγγειοπλάστη να κάνει με τον πηλό ό,τι θέλει; Από το ίδιο υλικό φτιάχνει σκεύη πολύτιμα και σκεύη για τις πιο συνηθισμένες χρήσεις» (Ρωμαίους 9: 18-21)*

Οι διαφορετικές θεολογικές παραδόσεις αντιλαμβάνονται το έργο του Θεού διαφορετικά, ώστε να φέρουν τους ανθρώπους στο Χριστό δια μέσου της πίστης:

* Πρώτη άποψη:
* Τα ανθρώπινα όντα έχουν τη φυσική ικανότητα να επιλέξουν είτε το μονοπάτι προς τη σωτηρία ή την απώλεια.
* Το έργο πρόνοιας του Θεού εστιάζει στο να μας φέρει σε συνάντηση με το ευαγγέλιο.

* Δεύτερη άποψη:
* Οι άνθρωποι δεν έχουν τη φυσική ικανότητα να μπορούν να ανταποκριθούν θετικά στο ευαγγέλιο και στην αμαρτωλή κατάσταση την οποία βρισκόμαστε, θα επιλέγαμε πάντοτε την απώλεια.
* Το Άγιο Πνεύμα προμηθεύει *«προληπτική χάρη»* ή χάρη η οποία έρχεται πριν την πίστη, η οποία μας καθιστά ικανούς να επιλέξουμε το μονοπάτι της σωτηρίας.
* Όταν λάβουμε αυτήν τη χάρη, τα δυο μονοπάτια ανοίγονται και μπορούμε να επιλέξουμε αν θα δεχτούμε ή αν θα απορρίψουμε τον Χριστό.

* Τρίτη άποψη:
* Οι άνθρωποι δεν έχουν τη φυσική ικανότητα να επιλέξουν τη ζωή.
* Το Άγιο Πνεύμα προμηθεύει «ακαταμάχητη χάρη» (χάρη που διασφαλίζει σε αυτούς που επιλέγει να σώσει ότι θα επιλέξουν το μονοπάτι της σωτηρίας).

Και οι 3 απόψεις επιβεβαιώνουν την επιρροή και την εξουσία του Αγίου Πνεύματος πάνω στις ζωές των ανθρώπων με τον έναν ή τον άλλο τρόπο, ακόμα και στις επιλογές που κάνουμε.

**ΙΙΙ. ΑΠΟΚΑΛΥΨΗ**

Αποκάλυψη -  Το έργο του Θεού με στόχο να κάνει τον εαυτό Του γνωστό στους ανθρώπους.

**Α. ΜΟΝΤΕΛΑ**

1. **ΦΥΣΙΚΗ ΚΑΙ ΥΠΕΡΦΥΣΙΚΗ ΑΠΟΚΑΛΥΨΗ**
* Φυσική αποκάλυψη - η αποκάλυψη που αναφέρεται στη γνώση του Θεού και από την οποία προέρχονται όλες οι φυσικές διεργασίες του φυσικού κόσμου
* Υπερφυσική αποκάλυψη - η γνώση για τον Θεό η οποία προέρχεται κατευθείαν από Αυτόν ή τους αγγελιοφόρους
* Η διάκριση μεταξύ φυσικής και υπερφυσικής αποκάλυψης ορθά αναγνωρίζει ότι –
* Ο Θεός χρησιμοποιεί διαφορετικές μεθόδους αποκάλυψης (π.χ. το φυσικό σύμπαν, το υπερφυσικό βασίλειο των αγγέλων και δαιμόνων, και την απευθείας επικοινωνία με τους ανθρώπους).
* Ο Θεός δημιούργησε όλα όσα υπάρχουν και όλα τα δημιουργήματα αυτά αποκαλύπτουν κάτι για Αυτόν.
* Το μειονέκτημα - Αυτό το μοντέλο δεν αναγνωρίζει ότι ολόκληρη η αποκάλυψη είναι υπερφυσική

“*Τα ουράνια φανερώνουν το μεγαλείο του Θεού και δείχνει το στερέωμα τα έργα που έχει φτιάξει” (Ψαλμός 19:2)*

1. **ΛΥΤΡΩΤΙΚΗ ΚΑΙ ΜΗ ΛΥΤΡΩΤΙΚΗ ΑΠΟΚΑΛΥΨΗ**
* λυτρωτική αποκάλυψη - να γνωρίζεις ότι ο Θεός έχει την πρόθεση να εκπληρώσει το σωτήριο έργο μέσω του Χριστού.
* μη λυτρωτική αποκάλυψη είναι το να γνωρίζεις ότι ο Θεός δεν λαμβάνει υπόψη την αμαρτία ή τη λύτρωση.
* Το μειονέκτημα - διάφοροι τύποι γνώσης είναι μη λυτρωτικοί από μια άποψη, αλλά λυτρωτικοί από μια άλλη.
1. **ΓΕΝΙΚΗ ΚΑΙ ΕΙΔΙΚΗ ΑΠΟΚΑΛΥΨΗ**
* 1η Προσέγγιση (επικεντρώνεται στα μέσα με τα οποία παρέχεται αποκάλυψη):
* *γενική αποκάλυψη* - έρχεται με φυσικά μέσα
* *ειδική αποκάλυψη* - έρχεται με υπερφυσικά μέσα
* 2η Προσέγγιση (επικεντρώνεται στο κοινό το οποίο λαμβάνει την αποκάλυψη):
* *γενική αποκάλυψη* - ενδεχομένως γίνεται προσιτή σε όλους
* *ειδική αποκάλυψη* είναι προσιτή μόνο σε κάποιους
* Αυτό το μοντέλο ορθά αναγνωρίζει ότι δεν λαμβάνουν όλοι οι άνθρωποι την ίδια αποκάλυψη από τον Θεό
* 3η Προσέγγιση (διακρίνει το περιεχόμενο της γενικής και της ειδικής αποκάλυψης):
* *γενική αποκάλυψη* δεν λαμβάνει υπόψη ζητήματα όπως η αμαρτία και η σωτηρία.
* *ειδική αποκάλυψη* σκοπός η σωτηρία
* Αυτή η προσέγγιση αναγνωρίζει την επιλογή του Θεού για συγκεκριμένους ανθρώπους σε σωτηρία και την αποφασιστικότητά Του να φέρει τους ανθρώπους σε ωριμότητα και πίστη εν Χριστώ.
* Αδυναμία - Κάποια αποκάλυψη αυτής της άποψη ενδέχεται να μην εμπίπτει σε καμία από τις δύο κατηγορίες.
1. **ΠΡΑΞΗ ΚΑΙ ΑΠΟΚΑΛΥΠΤΙΚΟΣ ΛΟΓΟΣ**
* Η αποκαλυπτική πράξη – η αποκάλυψη του εαυτού τού Θεού μέσω των έργων και πράξεων Του
* Η αποκάλυψη του λόγου - η αποκάλυψη του εαυτού του Θεού η οποία περιέχει τα εμπνευσμένα λόγια Του γραπτά ή προφορικά.
* Αυτή η προσέγγιση δίνει έμφαση στις –
* διαφορετικές μεθόδους που ο Θεός χρησιμοποιεί για να επικοινωνήσει
* δίνεται σαφήνεια των λόγων και των πράξεων του Θεού
* τη σύνδεση μεταξύ των λόγων και των πράξεων του Θεού
* Αδυναμία – αυτή η προσέγγιση εστιάζει κυρίως στις δραματικές, σωτήριες πράξεις του Θεού και υποβαθμίζει τη λιγότερο, θα λέγαμε, αξιοσημείωτη αποκάλυψη.

1. **ΜΕΣΙΤΙΚΗ ΚΑΙ ΑΜΕΣΗ ΑΠΟΚΑΛΥΨΗ**
* Η μεσιτική αποκάλυψη - φτάνει σε εμάς με μεσιτική μορφή όπως,
* η δημιουργία
* ένας προφητικός αγγελιοφόρος
* οι Γραφές
* Η άμεση αποκάλυψη έρχεται σε εμάς απευθείας από τον Θεό όπως,
* η έμφυτη γνώση για τον Θεό
* η θεία φώτιση
* η εσωτερική οδηγία
* Αδυναμία – αυτή η προσέγγιση μπορεί και να παρερμηνευθεί, εφόσον αρκετοί άνθρωποι δεν μπορούν να διακρίνουν μεταξύ θείας φώτισης και εσωτερικής οδηγίας, σκέψεων και συναισθημάτων.

Πρέπει να δοκιμάζουμε κάθε πνεύμα και ισχυρισμό, έτσι ώστε να βεβαιωνόμαστε ότι προέρχεται από τον Θεό ή τις Γραφές. (Πράξεις 17:11 · 1 Ιωάννης 4: 1).

**Β. ΠΗΓΕΣ**

Ο Θεός είναι η απόλυτη πηγή αποκάλυψης και η Γραφή προσδιορίζει το Πνεύμα ως εκείνο που μας αποκαλύπτει τον Θεό (Ιωάννης 14:26 · Α’ Κορινθίους 2: 4 · Εφεσίους 1:17, 3: 5 · Α’ Κορινθίους 2:10 · 1 Ιωάννη 5: 6).

Η Βίβλος αποδίδει *ρητά* ορισμένους τύπους αποκάλυψης στο Άγιο Πνεύμα:

1. **Η ΕΜΠΝΕΥΣΗ ΠΡΟΦΗΤΕΙΩΝ ΚΑΙ ΤΗΣ ΓΡΑΦΗΣ**

 Για την έμπνευση προφητειών και της Γραφής γίνεται αναφορά σε βιβλικά αποσπάσματα όπως:

* Πράξεις 1:16, 4:25, 28:25
* Εφεσίους 3: 4, 5
* Εβραίους 9: 8
* Α’ Κορινθίους 14: 1
* Ιωάννης 14:26
* Β’ Πέτρου 1: 20-21
1. **ΘΕΙΑ ΦΩΤΙΣΗ ΚΑΙ ΕΣΩΤΕΡΙΚΗ ΟΔΗΓΙΑ**

Το Άγιο Πνεύμα συνδέεται άμεσα με την θεία φώτιση και την εσωτερική οδηγία.

* Η θεία φώτιση - είναι ένα θεϊκό χάρισμα γνώσης ή κατανόησης που είναι κυρίως γνωστικό
* Η εσωτερική οδηγία - είναι ένα θεϊκό χάρισμα γνώσης ή κατανόησης κυρίως συναισθηματικό ή διαισθητικό.

Η θεία φώτιση και η εσωτερική οδηγία είναι η αποκάλυψη του νου τού Θεού και των σκέψεων Του στον λαό Του. (1 Κορινθίους 2: 9-16).

Το Άγιο Πνεύμα χορηγεί σοφία και διορατικότητα στους πιστούς και αυτό μας καθιστά ικανούς να ερμηνεύουμε την αποκάλυψη του Πνεύματος με ακρίβεια. (1 Κορινθίους 2).

Το Άγιο Πνεύμα παρέχει θεία φώτιση για να μας βοηθήσει να γνωρίσουμε τον Θεό καλύτερα, και παρέχει επίσης εσωτερική οδηγία για να φωτίσει τις καρδιές μας *(Εφεσίους 1:17-18* Κολοσσαείς κεφ. 1, εδ.9 και Α’ Ιωάννου κεφ.2, εδ.27).

*“Παρακαλώ το Θεό του Κυρίου μας Ιησού Χριστού, το μεγαλοδύναμο Πατέρα, να σας δίνει πνεύμα σοφίας, που θα σας αποκαλύψει πώς να τον γνωρίσετε ακόμη καλύτερα.Τον παρακαλώ να φωτίζει τα μάτια της καρδιάς σας, για να βλέπετε πιο ξεκάθαρα ποια είναι τα μελλοντικά αγαθά για τα οποία σας κάλεσε, πόσο λαμπρή και πλούσια είναι η κληρονομιά που έχει ετοιμάσει για τους δικούς του”(Εφεσίους 1:17-18)*

1. **ΘΑΥΜΑΤΑ ΚΑΙ ΣΗΜΕΙΑ**

Στη Γραφή, τα θαύματα και τα σημεία ήταν εντυπωσιακά έργα πρόνοιας τα οποία εκτελούσε το Άγιο Πνεύμα.

Ο σκοπός των θαυμάτων και των σημείων ήταν να επιβεβαιωθεί ο λόγος του Θεού στην ανθρωπότητα (Εβραίους 2: 4).

*“Κι ο Θεός πρόσθεσε τη μαρτυρία του γι’ αυτήν, με κάθε λογής θαυματουργικές ενέργειες και με τις διάφορες δωρεές των χαρισμάτων του Αγίου Πνεύματος, σύμφωνα με το θέλημά του”* (Εβραίους 2:4)

 Και στην Παλαιά και στην Καινή Διαθήκη, επιβεβαιώνεται αυτή η αποκαλυπτική λειτουργία των θαυμάτων και των σημείων:

* Εξόδου 4; 7:3; 10:1, 2 – το Πνεύμα εκτελεί σημεία μέσω του Μωυσή, στοχεύοντας να καταδείξει στον λαό Ισραήλ ότι ο Μωυσής θα ήταν ο ηγέτης τους και να αποδείξει στον Φαραώ και τη χώρα του ότι ο Θεός του Ισραήλ ήταν ο αληθινός Θεός.
* Αριθμοί 14, εδ.22 - Τα θαύματα τα οποία έκανε το Πνεύμα όταν ο λαός Ισραήλ περιπλανιόταν στην έρημο, αποδείκνυαν ότι ο Ισραήλ έπρεπε να ακολουθήσει τον Μωυσή στη Γη της Επαγγελίας.
* Δευτερονόμιο 4:34 – σημεία και θαύματα της Εξόδου του λαού Ισραήλ ως απόδειξη της διαθήκης καλοσύνης και πίστης του Θεού.
* Β’ Σαμουήλ 7:23 - η κατάκτηση της γης τής Επαγγελίας του λαού Ισραήλ, περιλαμβάνει σημεία και θαύματα, καταδεικνύοντας έτσι ότι ο Θεός δίνει χάρη στον λαό Του και ότι έχει δύναμη πάνω στους κίβδηλους θεούς των Χαναανιτών.
* Δανιήλ 4: 2,3 - τα όνειρα του βασιλιά Ναβουχοδονόσορα ήταν σημεία και θαύματα, όπως επίσης και η παράνοιά του η οποία αποκαταστάθηκε αργότερα. Τα όνειρα αυτού του βασιλιά επιβεβαιώθηκαν ως μελλοντικές προφητείες και η παράνοιά του απέδειξε ότι η πηγή της αποκατάστασης και επιτυχίας του ήταν ο Ίδιος ο Θεός.
* Δανιήλ 6: 27 - Η διάσωση του Δανιήλ από τα λιοντάρια αποκαλείται επίσης “σημείο και θαύμα, καθώς επικύρωσε την προφητική του διακονία.
* Ματθαίος 12:39. Λουκάς 11:29; Ιωάννης 2:11, 23 3: 2; 4:54 - τα θαύματα του Ιησού αποκαλούνται “σημεία” επειδή επιβεβαίωναν το μήνυμά Του.
* Ματθαίος 12:18, 28 Λουκάς 4:14, 18; Πράξεις 2:22 – Ο Ιησούς βασιζόταν στο Άγιο Πνεύμα για τα θαύματά Του και αυτό επειδή το ευαγγέλιο έπρεπε να επιβεβαιωθεί μέσω της ομολογίας του Αγίου Πνεύματος.
* Πράξεις 2:43, 5:12 - οι απόστολοι έκαναν πολλά θαύματα και σημεία για την μαρτυρία του ευαγγελίου.
* Πράξεις 4:30 - η εκκλησία προσεύχεται ο Θεός να κάνει σημεία και θαύματα μέσω αυτής, για να γίνει μάρτυρας του Ιησού.

*“Ισραηλίτες, ακούστε αυτά που θα σας πω: Ποιος ήταν ο Ιησούς ο Ναζωραίος σάς το απέδειξε ο Θεός με τα θαύματα και τα καταπληκτικά έργα που έκανε μέσω αυτού ανάμεσά σας. Αυτά τα ξέρετε εσείς οι ίδιοι πολύ καλά” (Πράξεις των Αποστόλων 2:22)*

Τελικά, κάθε αποκάλυψη διακηρύττει τη δόξα του Θεού και μας “κάνει” να μετανοήσουμε και να σωθούμε δια της χάρης μέσω της πίστης μας στον Χριστό.

**IV. ΚΟΙΝΗ ΧΑΡΗ**

Οι μη λυτρωμένοι άνθρωποι είναι σκλάβοι στην αμαρτία, εξακολουθούν να παρουσιάζουν την αλήθεια, την καλοσύνη και την ομορφιά; Η απάντηση είναι: η “κοινή χάρη”.

Πρωταρχικά στοιχεία κοινής χάρης:

* ευλογίες οι οποίες συγκρατούν το κακό και αυξάνουν το καλό
* ευλογίες που καλύπτουν τις καθημερινές ανάγκες της ανθρωπότητας

**A. ΠΡΟΑΓΩΓΗ ΤΟΥ ΑΓΑΘΟΥ**

Ο κύριος σκοπός του Θεού για την ανθρωπότητα είναι να μετατρέψει τον κόσμο στο γήινο βασίλειό Του.

“Πολιτισμική εντολή”- το καθήκον που ο Θεός αναθέτει στην ανθρωπότητα την κυριαρχία πάνω στη δημιουργία προστάζοντας τους ανθρώπους να γεμίσουν τη γη και να την υποτάξουν εκ μέρους Του (Γένεσης κεφ. 1, εδ.26-28).

Το Άγιο Πνεύμα κυβερνά την ανθρωπότητα με τρόπο ο οποίος διευρύνει και σταθεροποιεί τον ανθρώπινο πολιτισμό:

* θέτει όργανα εξουσίας ώστε να περιορίσει και να τιμωρήσει το κακό (Ρωμαίους επιστολή, κεφ. 13, εδ.1-7)
* εφοδιάζει την ανθρωπότητα με την κοινή λογική τής δικαιοσύνης και της συνείδησης (Ιωάννης κεφ.16, εδ.8-11μ Ρωμαίους κεφ.1, εδ.32 και στη Β’ Κορινθίους κεφ.4, εδ.2)
* εφοδιάζει τους ανθρώπους με επαρκή σοφία και νοημοσύνη ώστε να διακρίνουν, τουλάχιστον σε κάποιο βαθμό, την αληθινή σοφία (Α’ Βασιλέων 10, Β’ Χρονικών 9, Ιακώβου 1:17, Ιώβ 32: 8)

*“Μα ό,τι κάνει συνετό τον άνθρωπο είναι το πνεύμα, είν’ η πνοή που εμφύσησε ο Παντοδύναμος”(Ιώβ 32:8)*

Το Άγιο Πνεύμα κυβερνά τον κόσμο με τέτοιον τρόπο ώστε η καλή συμπεριφορά να παράγει τις περισσότερες φορές καλά αποτελέσματα:

* όταν πειθαρχούμε και εκπαιδεύουμε τα παιδιά μας, τα κάνουμε πολιτισμένους και υπεύθυνους ενήλικες.
* όταν φερόμαστε στους άλλους με ευγένεια και δικαιοσύνη, μας φέρονται και οι άλλοι με τον ίδιο τρόπο.
* οι ευγενικές απαντήσεις διώχνουν τον θυμό, ενώ τα σκληρά λόγια τον ξεσηκώνουν.

Το Άγιο Πνεύμα κάποιες φορές προωθεί την καλοσύνη με το να τιμωρεί -ακόμα και να σκοτώνει- τους κακοποιούς ( Ψαλμοί κεφ.75, εδ.5-8, και του Ησαΐα κεφ.59, εδ. 15-21).

*“Ακόμα κι η μανία των ανθρώπων σε ύμνο μετατρέπεται για σένα· κι όσοι απ’ αυτήν ξεφεύγουν,σαν διάδημα θα σε κοσμούν. Τάματα κάντε κι εκπληρώστε τα στον Κύριο, το Θεό σας,όλοι εσείς οι γύρω του φέρτε δώρα στον τρομερό, σ’ αυτόν που κόβει τον αέρα των αρχόντων, και τον φοβούνται οι βασιλιάδες της γης”(Ψαλμός 76:11-13)*

**B. ΠΡΟΑΓΩΓΗ ΤΗΣ ΖΩΗΣ**

Το Άγιο Πνεύμα προωθεί τη ζωή:

* διατηρώντας τον φυσικό νόμο της τάξης με τρόπο που οι άνθρωποι να μπορούν να καλύπτουν τις βιοτικές τους ανάγκες, όπως φαγητό και νερό (Πράξεις, κεφ. 14, εδ.15-17)
* δίνει στους ανθρώπους την ευκαιρία να φέρουν στον κόσμο παιδιά (Γένεση 20:18, 29:31, 33: 5 · Δευτερονόμιο 28:11, 30: 9 · Ιησούς του Ναυή 24: 3, 4 · Ψαλμός 113: 9, 127: 3)
* είναι υπομονετικό, συμπονετικό και ελεήμον προς όλους τους ανθρώπους - και στους μη πιστούς (Ψαλμός 145: 8, 9 · Ησαΐας 26:10 · Ρωμαίους 2: 4, 5 · Λουκάς 6:35).
* χτίζει την βασιλεία του Θεού σε όλο τον κόσμο δίνοντας στους ανθρώπους την ικανότητα να υποτάσσουν τη γη, να εξουσιάζουν πάνω στα δημιουργήματα και να τη γεμίζουν με την εικόνα του Θεού.
* επιτρέπει σε όλους τους ανθρώπους - ακόμα και σε αυτούς που Τον μισούν - να βιώνουν χαρά στη ζωή τους (Πράξεις 14:17).

*«΄Ανθρωποι, τι είναι αυτά που κάνετε; Κι εμείς άνθρωποι είμαστε, θνητοί σαν κι εσάς. Θέλουμε να σας φέρουμε το χαρμόσυνο μήνυμα, να εγκαταλείψετε αυτούς τους ανύπαρκτους θεούς και να στραφείτε στο ζωντανό Θεό, αυτόν που δημιούργησε τον ουρανό, τη γη, τη θάλασσα και όλα όσα υπάρχουν μέσα
σ’αυτά.Στις περασμένες γενιές άφησε όλα τα έθνη να πορεύονται το δρόμο τους.Αλλά δεν άφησε αφανέρωτο τον εαυτό του· γιατί και τότε εκδηλωνόταν ευεργετώντας, στέλνοντάς σας από τον ουρανό βροχές και εποχές καρποφορίας, γεμίζοντας με τροφή και χαρά τις καρδιές σας» (Πράξεις 14:15-17)*

*“Δέστε, δώρο απ’ τον Κύριο είναι τα παιδιά· ανταμοιβή ο καρπός των σπλάχνων” (Ψαλμός 127:3)*

*“Αντίθετα, εσείς ν’ αγαπάτε τους εχθρούς σας, να κάνετε το καλό και να δανείζετε, χωρίς να περιμένετε να πάρετε πίσω τίποτα. Έτσι, ο Θεός, που είναι καλός ακόμα και με τους αχάριστους και τους κακούς, θα σας ανταμείψει με το παραπάνω και θα σας κάνει παιδιά του” (Λουκάς 6:35)*

«*Αλλά δεν άφησε αφανέρωτο τον εαυτό του· γιατί και τότε εκδηλωνόταν ευεργετώντας, στέλνοντάς σας από τον ουρανό βροχές και εποχές καρποφορίας, γεμίζοντας με τροφή και χαρά τις καρδιές σας» (*Πράξεις Αποστόλων 14:17)

 Η διακονία της κοινής χάρης του Αγίου Πνεύματος είναι:

* μια έκφραση καλοσύνης, ελέους και υπομονής προς αυτούς που δεν το αξίζουν
* το έδαφος για όλο το καλό και την τάξη μέσα στον ανθρώπινο πολιτισμό
* ένας επιτακτικός λόγος για τους μη πιστούς να σταματήσουν να εναντιώνονται στον Θεό, να μετανοήσουν για τις αμαρτίες τους και να λάβουν τη συγχώρηση του Χριστού.

**ΕΠΙΛΟΓΟΣ**

**Ερωτήσεις ανασκόπησης**

1. Καταγράψτε τις 6 ημέρες δημιουργίας και περιγράψτε το έργο που πραγματοποίησε το Πνεύμα κάθε μέρα.
2. Τι είναι η «πρόνοια»; Δώστε μερικά βιβλικά παραδείγματα του προνοητικού έργου του Πνεύματος στη φύση.
3. Πώς λειτουργεί το προνοητικό έργο του Άγιου Πνεύματος στην ανθρωπότητα; Συμπεριλάβετε αναφορές από τη Γραφή για να υποστηρίξετε την απάντησή σας.
4. Η διάλεξη συζητά πέντε κοινά μοντέλα που έχουν χρησιμοποιήσει οι θεολόγοι για να κατηγοριοποιήσουν το έργο της αποκάλυψης του Αγίου Πνεύματος. Προσδιορίστε και συνοψίστε κάθε μοντέλο, συμπεριλαμβανομένων των πλεονεκτημάτων και των αδυναμιών (εάν υπάρχουν) του καθενός.
5. Τι λέει η Αγία Γραφή για το ρόλο του Αγίου Πνεύματος ως πηγή αποκάλυψης; Καταγράψτε και περιγράψτε τρεις τύπους αποκάλυψης που η Βίβλος αποδίδει ρητά στο Άγιο Πνεύμα.
6. Δώστε μερικά παραδείγματα του έργου του Αγίου Πνεύματος όπου προωθείτε η καλοσύνη και εξηγήστε πώς το έργο του Αγίου Πνεύματος στην προώθηση της καλοσύνης είναι μια πράξη κοινής χάρης. Χρησιμοποιήστε τη Γραφή για να υποστηρίξετε την απάντησή σας.
7. Ποιοι οι κάποιοι τρόποι όπου άπιστοι επωφελούνται από το έργο του Αγίου Πνεύματος στην ενίσχυση της ζωής;

**Ερωτήσεις Εφαρμογής**

1. Το χωρίο της Γένεσης 1: 2 χρησιμοποιεί μεταφορικά ένα ισχυρό πουλί που φροντίζει τα νεογνά του για να περιγράψει το έργο του Πνεύματος στη δημιουργία. Πώς επηρεάζει την άποψη σας αυτός ο δυνατός μεταφορικός λόγος για την αγάπη του Θεού τόσο για εσάς όσο και το υπόλοιπο της δημιουργίας του;
2. Πώς θα απαντούσατε σε κάποιον που πιστεύει ότι ο Θεός δημιούργησε τον κόσμο και έπειτα τον άφησε να λειτουργεί μόνος του;
3. Διαβάστε το Ψαλμό 104. Γράψτε το δικό σας ποίημα ή τραγούδι εμπνευσμένο από το Άγιο Πνεύμα για τα έργα δημιουργίας και της πρόνοιας του.
4. Τι συμβουλή θα δίνατε σε κάποιον που πιστεύει ότι το Άγιο Πνεύμα μερικές φορές παραβιάζει τις επιθυμίες των ανθρώπων ή τους ωθεί να κάνουν αμαρτωλές πράξεις;
5. Αρκετά εδάφια στη Γραφή περιγράφουν τον Θεό ως αγγειοπλάστη και τα ανθρώπινα όντα ως πηλό, και το συμπέρασμα στο οποίο καταλήγουν όλα τα εδάφια είναι, ότι ο αγγειοπλάστης έχει το δικαίωμα να κάνει ό, τι θέλει με τον πηλό του. Αυτό σημαίνει ότι δεν φέρνουμε εμείς ευθύνη για τις ενέργειές μας; Εξήγησε την απάντησή σου.
6. Η διάλεξη ασχολείται με τρεις παραδοσιακές προσεγγίσεις για το προνοητικό έργο του Αγίου Πνεύματος ώστε να φέρει τους ανθρώπους σε πίστη στον Χριστό. Ποια προσέγγιση πιστεύετε ότι αντιπροσωπεύει καλύτερα τις διδασκαλίες της Γραφής; Γιατί;
7. Δώστε μερικά παραδείγματα από τη δική σας ζωή, την εποχή που το Άγιο Πνεύμα σας αποκάλυψε τον Θεό μέσω: 1) του φυσικού κόσμου, 2) της θείας φώτισης και εσωτερικής οδηγίας, 3)της Αγ. Γραφής ή 4) κάποια άλλα μέσα. Πώς μπορείτε να χρησιμοποιήσετε αυτά τα παραδείγματα καθώς διδάσκετε ή μαθητεύετε άλλους;
8. Πώς μπορούμε να προσδιορίσουμε εάν οι σκέψεις, τα συναισθήματα, τα οράματά μας και οι ερμηνείες της Γραφής προέρχονται από το Άγιο Πνεύμα; Γιατί είναι σημαντικό για εμάς να έχουμε διάκριση μεταξύ της θείας φώτισης, της εσωτερικής οδηγίας που προέρχονται από το Άγιο Πνεύμα και των σκέψεων και συναισθημάτων που μας έρχονται φυσικά;
9. Πιστεύετε ότι το Άγιο Πνεύμα εξακολουθεί να κάνει θαύματα στον κόσμο σήμερα; Γιατί ναι ή γιατί όχι;
10. Ποια στοιχεία της κοινής χάρης του Αγίου Πνεύματος βλέπετε στον κόσμο σήμερα; Πώς πιστεύετε ότι θα ήταν ο κόσμος χωρίς το έργο του Πνεύματος να προάγει την καλοσύνη και να συγκρατήσει το κακό;
11. Πώς η κοινή χάρη του Πνεύματος κινεί τη ζωή; Πώς θα μπορούσατε να χρησιμοποιήσετε αυτήν την γνώση για την διακονία του Πνεύματος ώστε να μοιραστείτε το ευαγγέλιο με έναν άπιστο;
12. Ποιο είναι το πιο σπουδαίο πράγμα που μάθατε σε αυτό το μάθημα;